ઉદ્યોગપ્રધાન સુભાષ દેસાઈએ જણાવ્યું હતું કે મહારાષ્ટ્ર દેશનું મોખરાનું રાજ્ય છે. દેશનાં કુલ ઉત્પાદનમાં મહારાષ્ટ્રનો હિસ્સો 15 ટકા અને કુલ નિકાસમાં હિસ્સો 25 ટકા છે. વર્તમાન નાણાકીય વર્ષમાં મહારાષ્ટ્ર 9.4 ટકાના દરે વૃદ્ધિ હાંસલ કરે એવી વકી છે. ઉત્પાદન ક્ષેત્ર મેઇક ઇન ઇન્ડિયાનું ચાલકબળ છે. રાજ્યના ગ્રોસ ડોમેસ્ટિક પ્રોડક્ટ્સમાં તે લગભગ 21.43 ટકા યોગદાન આપે છે. મહિલા ઉદ્યોગ સાહસિકો માટે ખાસ નીતિ બહાર પાડનારું મહારાષ્ટ્ર દેશનું સૌપ્રથમ રાજ્ય છે. મહારાષ્ટ્ર સરકારે ઇલેક્ટ્રોનિક્સ, ફૂડ પ્રોસેસિંગ અને સિંગલ વિન્ડો જેવી નીતિ બહાર પાડીને ઉદ્યોગોને પ્રોત્સાહન આપ્યું છે. ફૂડ પ્રોસેસિંગ નીતિ હાલ મુશ્કેલીમાંથી પસાર થઈ રહેલા કૃષિક્ષેત્રને મદદરૂપ નીવડશે એવી આશા છે, એમ દેસાઈ ઉમેર્યું હતું.